คาร์โล โรเวลลี

คาร์โล โรเวลลี () เป็นนักฟิสิกส์ นักจักรวาลวิทยาชาวอิตาลี เขาเคยทำงานใน อิตาลี ฝรั่งเศส และสหรัฐ เกิดที่ เวโรนา อิตาลี ในปี 1956 ปัจจุบันเขาทำงานอยู่ที่มหาวิทยาลัยแห่งเมดิเตอร์เรเนียน (the Université de la Méditerranée) ในศูนย์ฟิสิกส์ทฤษฎี (the Centre de Physique Théorique) ใน มาร์แซย์ ฝรั่งเศส เขายังเป็นศาสตราจารย์รับเชิญ (Affiliated professor) ในภาควิชาประวัติศาสตร์และปรัชญาแห่งวิทยาศาสตร์ มหาวิทยาลัยพิตต์สเบิร์ก สหรัฐ และเป็นสมาชิกของสถาบันมหาวิทยาลัยแห่งฝรั่งเศส (the Institut Universitaire de France) ใน ค.ศ. 1981 เขาสำเร็จการศึกษาปริญญาตรีและปริญญาโท วิทยาศาสตร์สาขาฟิสิกส์ ที่มหาวิทยาลัยแห่งโบโลญญา และใน ค.ศ. 1986 จบปริญญาเอกที่มหาวิทยาลัยแห่งปาโดวา อิตาลี งานของเขาอยู่ในสาขาความโน้มถ่วงควอนตัม (Quantum Gravity) เป็นส่วนมาก ใน ค.ศ. 1988 คาร์โล โรเวลลี, ลี สโมลิน และแอเบย์ อาชเทการ์ ได้เสนอทฤษฎีความโน้มถ่วงควอนตัม ความโน้มถ่วงควอนตัมลูป ในปี 1995 โรเวลลี กับ สโมลิน ได้พื้นฐานที่ชัดเจน ของสถานะของความโน้มถ่วงควอนตัม กำหนดโดยเครือข่ายสปินของเพนโรส (Penrose's spin networks) ใช้พื้นฐานทั้งสอง สามารถแสดงให้เห็นว่า ทฤษฎีนี้ทำนายว่า พื้นที่และปริมาตรถูกทำให้เป็นควอนตัม ผลที่ได้นี้ชี้ว่า ปริภูมิ-เวลามีโครงสร้างไม่ต่อเนื่อง (discrete) ในสเกลที่เล็กมาก ๆ

ปี 1994 โรเวลลีสร้างการตีความทฤษฎีควอนตัมเชิงความสัมพันธ์ มีแนวคิดพื้นฐานคือสถานะควอนตัมทุกสถานะสัมพัทธ์กับผู้สังเกต ร่วมกับ อเลน คอนเนส (Alain Connes) เขาสร้างสูตรสำหรับโมเดลแปรปรวนร่วมเกี่ยว (Covarient Model) ของทฤษฎีสนามควอนตัม สร้างจากสมมติฐาน เวลาเทอร์มัล (thermal time hypothesis) ตามสมมติฐานนี้ เวลาไม่มีอยู่จริงในทฤษฎีพื้นฐาน แต่เกิดขึ้นในมุมมองของอุณหพลศาสตร์หรือฟิสิกส์เชิงสถิติเท่านั้น ถ้าสิ่งนี้เป็นจริง การไหลของเวลาก็จะเป็นเพียงภาพจินตนาการ สร้างมาจากความรู้ที่ไม่สมบูรณ์

 บรรณานุกรม 
"Quantum Gravity", Cambridge University Press, ISBN 0-521-83733-2
"Che cos'è il tempo? Che cos'è lo spazio?", Di Renzo Editore, ISBN 88-8323-082-5
"Qu'est-ce le temps? Qu'est-ce l'espace?", Bernard Gilson éditeur, ISBN 2-87269-159-6.
"What is time, what is space?", Di Renzo Editore, 2006, ISBN 88-8323-146-5.

 แหล่งข้อมูลอื่น ๆ 
 Homepage 
 Carlo Rovelli, A Dialog on Quantum Gravity, preprint available as hep-th/0310077
 Loop Quantum Gravity by Carlo Rovelli
 Quantum Gravity , หนังสือ "Quantum Gravity" ฉบับร่าง
 Curriculum Vitae et Studiorum 

หมวดหมู่:นักฟิสิกส์ชาวอิตาลี
หมวดหมู่:บุคคลจากแคว้นเวเนโต